Västra Götalands län

Västra Götalands län, en Esperanto tradukebla al Vestrogotia provinco, estas unu el la 21 modernaj provincoj de Svedio. Ĝia areo ampleksas tiun de la historia provinco Vestrogotio kaj iujn partojn de Bohuslando kaj Dalio. Administra centro de la provinco estas la urbo Göteborg aŭ esperante Gotenburgo. Fine de 2026 en la provinco vivis 1 777 446 loĝantoj sur areo de 23 498,8 kvadrataj kilometroj, kio rezultigas loĝdenson de 76 loĝantoj/km². En sia nuna formo la provinco kreiĝis en 1998 per unuigo de la ĝistiamaj modernaj provincoj Göteborgs och Bohus län, Älvsborgs län kaj Skaraborgs län, laŭ la teritoriaj limoj per tio reproksimiĝante al la malnova provinco Vestrogotio. Post la ĉefurba regiono Stockholms län la provinco Västra Götalands län estas tiu kun plej da loĝantoj. Preskaŭ 17 procentaĵo de ĉiuj svedoj vivas ĉi tie. Lars Bäckström de la maldekstra partio Vänsterpartiet estis provincestro de 2008 ĝis 2017. Inter 2017 kaj 2021 la juristo kaj ŝtatisto Anders Danielsson estis provincestro, kaj ekde 2021 Sten Tolgfors de la dekstra Moderaterna. Komunumoj Jen listo de la komunumoj (svede: kommuner) de Västra Götalands län, kun komunuma kodo, areoj en km², kaj denso de loĝantaro per homoj dividite de km². Lago¹ estas areo de lagoj krom la 4 plej grandaj lagoj, kaj lago² estas areo en la kvar plej grandaj lagoj. La areoj estas de 2018, kaj la nombroj de loĝantaroj de 2022. Interesaĵoj Petroglifoj en Tanum Eksteraj ligiloj Oficiala retejo (svede)